Source: https://www.atc.sk/2015/05/informacia-k-zmene-sposobu-zdanovania-penaznych-a-nepenaznych-plneni-poskytnutych-poskytovatelovi-zdravotnej-starostlivosti-s-ucinnostou-od-1-1-2015/
Timestamp: 2020-06-05 13:02:04+00:00

Document:
Informácia k zmene spôsobu zdaňovania peňažných a nepeňažných plnení poskytnutých poskytovateľovi zdravotnej starostlivosti s účinnosťou od 1.1. 2015 - ATC
Informácia k zmene spôsobu zdaňovania peňažných a nepeňažných plnení poskytnutých poskytovateľovi zdravotnej starostlivosti s účinnosťou od 1.1. 2015
25.05.2015 / Dane z príjmov - ATC.sk
S účinnosťou od 1.1.2015 sa zavádza nový spôsob zdaňovania peňažných a nepeňažných plnení poskytnutých poskytovateľovi zdravotnej starostlivosti, jeho zamestnancovi alebo zdravotníckemu pracovníkovi od držiteľa, a to daňou vyberanou zrážkou podľ a § 43 zákona o dani z príjmov, okrem príjmov z vykonávania klinického skúšania (bez ohľadu na skutočnosť, či boli poskytnuté fyzickej osobe alebo právnickej […]
S účinnosťou od 1.1.2015 sa zavádza nový spôsob zdaňovania peňažných a nepeňažných plnení poskytnutých poskytovateľovi zdravotnej starostlivosti, jeho zamestnancovi alebo zdravotníckemu pracovníkovi od držiteľa, a to daňou vyberanou zrážkou podľ a § 43 zákona o dani z príjmov, okrem príjmov z vykonávania klinického skúšania (bez ohľadu na skutočnosť, či boli poskytnuté fyzickej osobe alebo právnickej osobe).
Poznámka: Podľa predchádzajúcej právnej úpravy (platnej do 31.12.2014) peňažné a nepeňažné plnenia, ktoré boli poskytnuté poskytovateľovi zdravotnej starostlivosti, jeho zamestnancovi alebo zdravotníckemu pracovníkovi od zákonom vymedzeného okruhu osôb, sa zahŕňali do základu dane (čiastkového základu dane) podľ a § 8 ods. 1 písm. l) zákona o dani z príjmov, resp. boli súčasťou základu dane podľa § 17 ods. 31 zákona o dani z príjmov a daňovník ich zdaňoval prostredníctvom podaného daňového priznania.
Za držiteľa sa pre účely zákona o dani z príjmov od 1.1.2015 považuje:
· držiteľ registrácie lieku,
· držiteľ povolenia na veľ kodistribúciu liekov,
· držiteľ povolenia na výrobu liekov,
· farmaceutická spoločnosť,
· výrobca zdravotníckej pomôcky,
· výrobca dietetickej potraviny,
· tretia osoba prostredníctvom, ktorej uvedení držiteľ a poskytujú peňažné a nepeňažné plnenia.
Daň vyberaná zrážkou sa od 1.1.2015 vzťahuje na peňažné a nepeňažné plnenie, pričom:
• pri peňažnom plnení daň zrazí a odvedie platiteľ dane – držiteľ, ktorý vyplatil peňažné plnenie. Pri zrazení dane postupuje v súlade s § 43 ods. 10 až 12 zákona o dani z príjmov. Platiteľ dane je povinný zrazenú daň odviesť správcovi dane najneskôr do pätnásteho dňa každého mesiaca za predchádzajúci kalendárny mesiac. Súčasne je platiteľ dane v rovnakej lehote povinný predložiť správcovi dane oznámenie o zrazení a odvedení dane na tlačive, ktorého vzor určilo FR SR a uverejnilo na svojom webovom sídle (vzor oznámenia OZN43v14 – Oznámenie o zrazení a odvedení dane vyberanej zrážkou platné od 1.3.2014). Peňažné plnenie zdaňuje držiteľ, ktorý plnenie vyplatil, bez ohľadu na skutočnosť, či sa toto plnenie vypláca fyzickej osobe alebo právnickej osobe;
• pri nepeňažnom plnení daň zrazí a odvedie platiteľ dane, ktorým je príjemca nepeňažného plnenia (poskytovateľ zdravotnej starostlivosti, jeho zamestnanec alebo zdravotnícky pracovník). Tento platiteľ dane je povinný daň odviesť správcovi dane do konca kalendárneho mesiaca po uplynutí kalendárneho štvrťroka, v ktorom bolo nepeňažné plnenie prijaté. V tej istej lehote je tento platiteľ dane povinný predložiť správcovi dane oznámenie o zrazení a odvedení dane, a to na tlačive, ktorého vzor určilo FR SR a uverejnilo na svojom webovom sídle (Oznámenie platiteľa dane podľa § 43 ods. 17 písm. a) zákona č. 595/2003 Z. z. o dani z príjmov v znení neskorších predpisov o zrazení a odvedení dane vyberanej zrážkou z nepeňažného plnenia podľa § 43 ods. 3 písm. o) zákona o dani z príjmov – OZN43Av15).
Držiteľ, ktorý nepeňažné plnenie poskytol, je povinný oznámiť:
správcovi dane výšku nepeňažného plnenia, dátum jeho poskytnutia a identifikačné údaje prijímateľ a nepeňažného plnenia do pätnásteho dňa po uplynutí kalendárneho štvrťroka, v ktorom nepeňažné plnenie poskytol. Držiteľ je povinný toto oznámenie predložiť správcovi dane na tlačive, ktorého vzor určilo FR SR a uverejnilo na svojom webovom sídle (Oznámenie držiteľ a podľ a § 43 ods. 17 písm. b) zákona č. 595/2003 Z. z. o dani z príjmov o výške nepeňažného plnenia a dátume jeho poskytnutia – OZN43Bv15);
príjemcovi nepeňažného plnenia výšku nepeňažného plnenia v lehote do pätnásteho dňa po uplynutí kalendárneho štvrťroka, v ktorom nepeňažné plnenie poskytol. Pre tento druh oznámenia nie je predpísaný vzor tlačiva.
Výnimka z dane vyberanej zrážkou
Dani vyberanej zrážkou nepodliehajú peňažné alebo nepeňažné plnenia od držiteľa za vykonanie klinického skúšania poskytovateľom zdravotnej starostlivosti, jeho zamestnancom alebo zdravotníckym pracovníkom vykonaným podľ a zákona č. 362/2001 Z. z. o liekoch v znení neskorších predpisov. Príjmy za vykonávanie klinického skúšania budú zdaňovať daňovníci, ktorí vykonávajú toto klinické skúšanie v rámci svojej činnosti, z ktorej dosahujú príjmy. V súvislosti so zmenou ustanovení § 8 ods. 3 písm. c) a § 21 ods. 2 písm. l) zákona o dani z príjmov tieto príjmy je možné znížiť len o výdavky preukázateľ ne vynaložené poskytovateľom zdravotnej starostlivosti, jeho zamestnancom alebo zdravotníckym pracovníkom v súvislosti s vykonávaním klinického skúšania.
Oznamovacia povinnosť prijímateľa nepeňažného plnenia, ak nemá pridelené číslo účtu správcu dane
Ak sa daňovník (poskytovateľ zdravotnej starostlivosti, jeho zamestnanec alebo zdravotnícky pracovník) stal platiteľom dane podľ a § 43 ods. 17 zákona o dani z príjmov z dôvodu prijatia nepeňažného plnenia od držiteľ a a nemá pridelené číslo účtu správcu dane vedeného pre daňovníka (OÚD), tento daňovník je začatie poberania nepeňažného plnenia povinný oznámiť správcovi dane do konca kalendárneho mesiaca, v ktorom nepeňažné plnenie prijal. Pre tento druh oznámenia nie je určený predpísaný vzor oznámenia.
Platiteľ dane, ktorému do lehoty na podanie oznámenia o zrazení a odvedení dane (do konca kalendárneho mesiaca po uplynutí kalendárneho štvrťroka, v ktorom nepeňažné plnenie prijal) správca dane neoznámil toto číslo účtu, je povinný odviesť daň vyberanú zrážkou správcovi dane v lehote do ôsmich dní od doručenia tohto oznámenia o pridelení čísla účtu správcu dane, ak mu toto oznámenie bolo doručené po lehote na podanie oznámenia o zrazení a odvedení dane. V rovnakej lehote je tento platiteľ dane povinný predložiť správcovi dane aj oznámenie o zrazení a odvedení dane.
V prípade nepeňažných príjmov platiteľ dane (poskytovateľ zdravotnej starostlivosti, zdravotnícky pracovník, zamestnanec poskytovateľ a zdravotnej starostlivosti) neodvedie zrážkovú daň, ak ich úhrnná suma za kalendárny štvrťrok od všetkých držiteľov nepresiahne sumu 10 eur (§ 46 zákona o dani z príjmov).
Na poskytovateľa zdravotnej starostlivosti, jeho zamestnancov alebo zdravotníckych pracovníkov, ktorí od 1.1.2015 prijali nepeňažné plnenie od držiteľov a z tohto dôvodu sa stali platiteľmi dane podľ a § 43 ods. 17 zákona o dani z príjmov, sa nevzťahuje registračná a oznamovacia povinnosť (§ 49a ods. 3 zákona o dani z príjmov).
Od dane z príjmov sa od 1.1.2015 oslobodzujú nepeňažné plnenia podľ a § 9 ods. 2 písm. y) zákona o dani z príjmov poskytnuté držiteľom vo forme účasti poskytovateľ a zdravotnej starostlivosti, jeho zamestnanca alebo zdravotníckeho pracovníka na sústavnom vzdelávaní podľa osobitného predpisu. Za účasť na sústavnom vzdelávaní sa nepovažuje hodnota stravy, ubytovania a dopravy, ktoré boli poskytnuté v súvislosti s týmto vzdelávaním, preto tieto nepeňažné plnenia sú zdaniteľným príjmom prijímateľ a nepeňažného plnenia.
Zdroj: Finančné riaditeľ stvo SR
https://www.atc.sk/2015/05/informacia-k-zmene-sposobu-zdanovania-penaznych-a-nepenaznych-plneni-poskytnutych-poskytovatelovi-zdravotnej-starostlivosti-s-ucinnostou-od-1-1-2015/
10 januára, 2017, 11:09 am Dane z príjmov, Uncategorized
16 marca, 2015, 12:28 pm Dane z príjmov

References: § 43
 § 43
 § 8
 § 17
 § 43
 § 43
 § 43
 § 43
 § 8
 § 21
 § 43
 § 43
 § 9